Ngome ya maji (Sint Eustatius)

Ngome ya maji (Waterfort, pia huitwa Fort Amsterdam) ni ngome iliyoko kwenye pwani ya kusini-magharibi ya Sint Eustatius, Karibi ya Kiholanzi, ambapo kwa sasa ni magofu tu yaliyosalia. Ni moja ya ngome kumi na sita zinazojulikana kwenye kisiwa cha Sint Eustatius na inakabiliwa na hatari ya kuharibiwa na mikondo ya bahari pamoja na mawimbi.

Ngome hiyo ilikuwa na jengo la watumwa lenye ghorofa mbili lililojengwa na Kamanda Johannes Lindesay kati ya mwaka 1724 na 1726, na lilitumika kama makazi ya watumwa hadi takribani mwaka 1740. Jengo hilo la watumwa liliwahifadhi takriban watu 450. Wanawake na watoto waliwekwa ghorofa ya pili.Joh. Hartog. – De Bovenwindse eilanden Sint Maarten – Saba – Sint Eustatius. – De Wit N.V. Aruba, 1969, pp. 284–285

Katika karne ya 18, Sint Eustatius ilikuwa mali yenye faida kubwa zaidi ya Kampuni ya Kiholanzi ya India Magharibi (Dutch West India Company) na ilikuwa kituo cha kupitishia watumwa kutoka Afrika waliokuwa wakisafirishwa kupitia Bahari ya Atlantiki.

Ngome hiyo ililinda mlango wa kuingia Oranjebaai ya Sint Eustatius, ambapo meli zilikuwa zinaleta bidhaa kwa ajili ya kuhifadhiwa kwenye maghala ya mji wa chini.

Kaskazini kidogo mwa ngome hiyo kuna eneo la kihistoria la Maziko ya Waafrika wa Godet (Godet African Burial Ground), lenye makaburi yasiyoonekana ya wanaume, wanawake na watoto wa Kiafrika waliokuwa watumwa.

 Marejeo 
Jamii:Ngome
Jamii:AWC Zanzibar